cyanic-selkie/wikianc huggingface dataset:
கன்னேசு ஆல்ப்வேன்
கன்னேசு ஓலாப் கோசுத்தா ஆல்ப்வேன் (Hannes Olof Gösta Alfvén) (30 மே 1908 – 2 ஏப்பிரல் 1995) ஒரு சுவீடிய மின்பொறியாளரும் மின்ம இயற்பியலாளரும் அண்டவியலாளரும் 1970 இல் இயற்பியலுக்கான நோபல் பரிசைப் பெற்றவரும் ஆவார். இவருக்கு இயற்பியலில் நோபல் பரிசு காந்தப் பாய்ம இயங்கியல் ஆய்வுக்காக வழங்கப்பட்ட்து. இவர் இன்று ஆல்ப்வேன் அலைகள் என வழங்கும் காந்தப் பாய்ம அலைகளை முதலில் விளக்கினார். இவர் முதலில் மின்பொறியியலில் பயின்றாலும் பிறகு இவர் மின்ம இயற்பியல் மின்பொறியியல் ஆகிய புலங்களில் ஆய்வுகள் மேற்கொண்டார். இவர் மின்ம இயற்பியலில் பல பங்களிப்புகளைச் செய்துள்ளார். அவற்றில் புவிமுனைக் கனல்கள், வான் ஆலன் பட்டைகள், புவிக்காந்தப் புலத்தில் நிகழும் புவிக்காந்தப் புயல்கள், புவிக் காந்தக்கோளம், பால்வெளியின் மின்ம ஊடக இயங்கியல் ஆகியவற்றின் நடத்தைகளுக்கான கோட்பாடுகளை விளக்கல் அடங்கும்.
கல்வி
ஆல்ப்வேன் தன் முனைவர் பட்ட்த்தை 1934 இல் உப்சாலா பல்கலைக்கழகத்தில் பெற்றார். இவரது முனைவர் பட்ட ஆய்வுத் தலைப்பு "மின்காந்த அலைகளின் உயர் அலைவெண் ஆய்வுகள்" என்பதாகும்.
விருதுகளும் தகைமைகளும்
மின்ம இயற்பியலில் அரிய பங்களிப்புகளை செய்வோருக்கு ஆண்டுதோறும் கன்னேசு ஆல்ப்வேன் பரிசு ஐரோப்பிய இயற்பியல் கழகத்தால் இவரது பெயரால் வழங்கப்படுகிறது. சிறுகோள் 1778 ஆல்ப்வேன் இவரது பெயரால் அழைக்கப்படுகிறது.
விருதுகள்
ஆல்ப்வேன் ஐக்கிய அமெரிக்கத் தேசிய அறிவியல் கல்விக்கழகம், சோவியத் அறிவியல் கல்விக்கழகம் ஆகிய இரண்டிலும் அயல்நாட்டு உறுப்பினர்களாக உள்ள ஒஎருசில அறிவியலாளர்களில் ஒருவராவார்.
தேர்வுசெய்த நூல்தொகை
இவரது வெளியீடுகளின் முழுமையான பட்டியலுக்கு காண்க,
வெளி இணைப்புகள்
பகுப்பு:1908 பிறப்புகள் பகுப்பு:1995 இறப்புகள் பகுப்பு:நோபல் இயற்பியற் பரிசு பெற்றவர்கள் பகுப்பு:சுவீடன் வானியலாளர்கள் பகுப்பு:பாய்ம இயக்கவியலாளர்கள் பகுப்பு:சுவீடிய இயற்பியலாளர்கள் பகுப்பு:சுவீடிய அறிபுனை எழுத்தாளர்கள் பகுப்பு:சுவீடிய மின்பொறியாளர்கள் பகுப்பு:நோபல் பரிசு பெற்ற சுவீடியர்கள் பகுப்பு:சுவீடிய அண்டவியலாளர்கள்
சேனி ராபாபு
சேனி ராபாபு என்பது வட இந்தியாவில் சீக்கியர்களால் பயன்படுத்தப்பட்ட ஒரு வகையான இசைக்கருவி ஆகும். இது பேரரசர் அக்பரின் அரசவையில் இருந்த தான்சேனால் தோற்றுவிக்கப்பட்டது என நம்பப்படுகிறது. இன்றைய அளவில் இது சீக்கிய இசையிலேயே பரவலாக பயன்படுத்தப்பட்டு வருகிறது. இந்த ராபாபி (ராபாபு இசைக்கலைஞர்) பாரம்பரியத்தை குரு நானக் துவக்கினார்.
மேற்கோள்கள்
பகுப்பு:இசைக்கருவிகள் பகுப்பு:சீக்கியம்
மஞ்சரி (இராகம்)
இது 4வது மேளகர்த்தா இராகமாகிய, "வேத" என்றழைக்கப்படும் 4வது சக்கரத்தின் 4வது மேளமாகிய கரகரப்பிரியாவின் ஜன்ய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம், சதுஸ்ருதி தைவதம் (த2) கைசிகி நிஷாதம் (நி2) ஆகிய சுரங்கள் வருகின்றன.
மேற்கோள்கள்
பகுப்பு:கரகரப்பிரியாவின் ஜன்னிய இராகங்கள்
பனிச்சறுக்கு ஊர்தி
thumb|250px|ஒரு பனித்தளத்தில் குதிரை ஒன்று பனிச்சறுக்கு ஊர்தியை இழுத்துச் செல்வது. இதனைத் தமிழில் பனியிசுனி, இசுலெட் (sled), இசுலை (sleigh) என்றும் கூறலாம். (தமிழில் இசு என்றால் இழு. இசும்பு என்றால் வழுக்குநிலம்)
உறைபனி காடாய்ப் பரந்து கிடக்கும் இடங்களில், பொருளையும் மக்களையும் ஓரிடத்தில் இருந்து மற்றோர் இடத்துக்கு பனியில் நகர்த்திச் செல்ல ஆழிகள் (சக்கரங்கள்) இல்லாத சறுக்குக் கட்டைகள் பொருத்திய "வண்டி"களுக்கு பனிச்சறுக்கு ஊர்தி அல்லது பனியிசுனி என்று பெயர். இது மனிதர்களோ, குதிரைகளோ, நாய்களோ இழுத்துச் செல்லும்படியான ஊர்தியாகும் (வண்டியாகும்).
வெளி இணைப்புகள்
பகுப்பு:கருவிகள்
பிப்ளிஸ்
பிப்ளிஸ் (Byblis) என்பது ஊனுண்ணித் தாவரம் ஆகும். இது பிப்ளிடேசியீ என்னும் சிறிய குடும்பத்தைச் சேர்ந்த தாவரம் ஆகும். இந்த இனத்தில் இரண்டு வகைச் செடிகள் உள்ளன. இச்செடியின் அடியில் மட்டத்தண்டு கிழங்கு உள்ளது. இவை ஆஸ்திரேலியாவின் ஈரமான பகுதியில் நன்கு வளர்கின்றன. இவற்றை வானவில் செடிகள் (Rainbow plant) என்றும் அழைப்பார்கள். இது திரோசிரா செடியைப் போன்றதே ஆனால் இலைகளில் உள்ள உணர்வு முடிகள் மூடிக்கொள்வதில்லை.
பிப்ளிஸ் ஜைஜேன்டியா(byblis gigantea)
இச்செடிகள் மேற்கு ஆஸ்திரேலியாவில் மணல் நிறைந்த ஈரமான சதுப்பு நிலங்களில் வளர்கின்றன. இது ஒரு சிறிய புதர்ச் செடியாகும். இது 30 முதல் 50 செ. மீ. உயரம் வரை வளர்கிறது. இதன் அடிப்பகுதியில் கட்டை போன்று மட்டத்தண்டு கிழங்கு உள்ளது. இதன் தண்டுப் பகுதியிலிருந்து பல கிளைகளும், அதில் மிக மெல்லிய நூல் போன்ற இலைகள் 10-20 செ. மீ நீளம் வரை உள்ளன. இலை முழுவதும் பசையைச் சுரக்கக் கூடிய சுரப்பிகள் உள்ளன. இதிலிருந்து பிசுபிசுப்பான பாகு போன்ற பசை சுரக்கிறது. இதனால் கவரப்பட்ட பூச்சிகள் இந்தப் பசையில் பிடிக்கப்பட்டு பின்னர் செரிக்கப்படுகிறது. இதில் பெரிய ஊதா- சிவப்புப் பூக்கள் மலர்கின்றன.
பிப்ளிஸ் லினிபோலியா(B.Linifolia)
இது மேற்கு ஆஸ்திரேலியாவில் வளர்கிறது. இது ஒரு நிறிய செடியாகும். இதன் இலைகள் மெல்லியதாகவும், நூல் போன்றும் இருக்கும். 6 முதல் 8 செ. மீ. நீளம் வரை இதன் இலைகள் வளர்கிறது. இதன் சுரப்பிகள் இலை முழுவதும் நெருக்கமாக உள்ளன. அவை தேன் போன்ற பொருளை சுரக்கின்றன. இதன் செடியில் வெண்மை நிறப் பூக்கள் பூக்கின்றன.
உசாத்துணை
ஏற்காடு இளங்கோ எழுதிய அதிசயத் தாவரங்கள். அறிவியல் வெளியீடு. மார்ச்சு-2004
வெளி இணைப்புகள்
பகுப்பு:ஊனுண்ணித் தாவரங்கள்
தூத்தூர்
தூத்தூர் (Thoothor) என்பது இந்தியாவின், தமிழ்நாடு மாநிலத்தில், கன்னியாகுமரி மாவட்டத்தில், அரபிக்கடலோரம் அமைந்துள்ள ஒரு கடற்கரை கிராமமாகும். இக்கிராமமானது கேரள மாநிலத்தின் எல்லைப் பகுதியில் அமைந்துள்ளது. தூத்தூர், சின்னதுறை இரவிபுத்தன்துறை, பூத்துறை, இரயுமன்துறை ஆகியவை இதன் அருகாமையில் உள்ள கிராமங்களாகும். இந்த ஐந்து கிராமங்களும் பொதுவாக தூத்தூர் என்றே அழைக்கப்படுகிறது. இது விளவங்கோடு தாலுகாவில் அமைந்துள்ளது. இவ்வூர் நாகர்கோவிலிலிருந்து மேற்கு திசையில் 45 கி.மீ தொலைவிலும், கேரளாவின் தலைநகரான திருவனந்தபுரத்திலிருந்து தென்கிழக்கு திசையில் 40 கி.மீ தொலைவிலும் அமைந்துள்ளது. தூத்தூருக்கு அருகாமையில் திருவனந்தபுரம் விமானநிலையம் பாறசாலை மற்றும் குழித்துறை இரயில் நிலையம் ஆகியவை அமைந்துள்ளது. தூத்தூர் மக்களின் முக்கிய தொழில் மீன்பிடித்தலாகும். இங்கு குறைவான மக்களே விவசாயத்தில் ஈடுபடுகின்றனர். மொத்த மக்கள்தொகை சுமார் 6000 ஆகும். இது ஏழுதேசம் நகரப் பஞ்சாயத்திற்கு உட்பட்ட பகுதியாகும்.
பெயர்காரணம்
தூத்தூர் என்ற பெயர் தூ, தூய்மை மற்றும் ஊர் என்ற வார்த்தைகளில் வேர்களைக் கொண்டுள்ளது. சில ஆண்டுகளுக்குமுன் இப்பகுதி வெண்மணலால் நிரம்பியிருந்தது மேலும் மக்கள் மிகச் சிறிய பகுதியிலேயே வாழ்ந்தனர், எனவே பெரும்பாலான பகுதி காலியாக இருந்ததாலும் வெண்மணலால் மூடப்பட்டிருந்தாலும் இவ்வூர் இப்பெயர் பெற்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள கிராமங்கள்
ஜகதம்பா நேபாள தர்மசாலை
ஜகதம்பா நேபாள தர்மசாலை (Jagadamba Nepali Dharamshala; जगदम्बा नेपाली धर्मशाला) என்பது வாரணாசியில் உள்ள நேபாள தர்மசாலை ஆகும். லெப்டினன்ட் ஜெனரல் மதன் சம்செர் ஜங் பகதூர் ராணாவின் மனைவி ராணி ஜகதம்பா குமாரி தேவியின் ஒரே நன்கொடையின் உதவியுடன் 1960 இல் நிறுவப்பட்டது, ஜகதம்பா நேபாளி தர்மசாலா குறைந்தபட்ச செலவில் அடிப்படை தங்குமிடத்தை வழங்குகிறது. இது தற்போது வாரணாசியில் உள்ள நேபாள புலம்பெயர்ந்தோரின் குழுவான வித்யா தர்ம பிரச்சாரிணி நேபாள அமைப்பினால் நடத்தப்படுகிறது.
வரலாறு
ஒரு முக்கிய இந்து யாத்திரை நகரமாக, வாரணாசி நேபாள இந்துக்களின் மிகவும் பிரபலமான ஈர்ப்புகளில் ஒன்றாகும். லெப்டினன்ட் ஜெனரல் மதன் சம்செரரின் மனைவியும் மகாராஜா பிரதமர் சந்திர சம்செர் ஜங் பகதூர் ராணாவின் மருமகளுமான ராணி ஜக்தாம்பா குமாரி தேவி நேபாள யாத்ரீகர்கள் மற்றும் பயணிகளுக்கு பாதுகாப்பாகவும் மலிவாகவும் வாரணாசியில் உதவ இந்த நேபாளி தர்மசாலாவை நிறுவினார்.
நேபாள நூலகம்
உள்நாட்டில் நேபாளத்தின் நூலகம் என்று அழைக்கப்படும் ஒரு சிறிய நூலகம், தர்மசாலாவிலும் நிறுவப்பட்டது. இந்த நூலகத்தில் மத நூல்கள், நேபாளி, இந்தி மற்றும் சமஸ்கிருத இலக்கியங்கள் மற்றும் சமகால செய்தித்தாள்கள் மற்றும் பத்திரிகைகளின் விரிவான தொகுப்பு உள்ளது.
இராமேசுவரத்தில் உள்ள ஜகதம்பா நேபாளி தர்மசாலை
ராணி ஜகதம்பா குமாரி தேவி 1959 இல் தமிழ்நாட்டின் இராமேசுவரமத்தில் தர்மசாலா என்ற நேபாள மத ஓய்வு இல்லத்தை நிறுவினார். தற்போது பராமரிப்பாளரும் அவரது குடும்பத்தினரும் தர்மசாலையை கைப்பற்றி தங்கள் தனிப்பட்ட பயன்பாட்டிற்கு ஜெகதாம்பகுமாரி தேவியின் விருப்பத்திற்கு எதிராக பயன்படுத்துகின்றனர்.
மேற்கோள்கள்
பகுப்பு:உத்தரப் பிரதேசம்
கட்டற்ற ஆக்கமைப்பு
கட்டற்ற ஆக்கமைப்பு (Open Design) பொருட்களுக்கான வடிவமைப்பை கட்டற்ற முறையில் ஆக்கி மனித பயன்பாட்டுற்கு அளிப்பதை குறிக்கும். தமிழில் இதை திறந்த ஆக்கமைப்பு அல்லது கட்டற்ற வடிவமைப்பு அல்லது கட்டற்ற பொருளமைப்பு என்றும் கூறலாம். கட்டற்ற மென்பொருள், கட்டற்ற விக்கிபீடியா ஆகியவற்றுக்கு பின் இருக்கும் தத்துவமே கட்டற்ற ஆக்கமைப்பு அல்லது கட்டற்ற பொருளமைப்பின் பின்பும் இருக்கின்றது. எனினும், கட்டற்ற பொருள் கட்டமைப்புக்கான அடித்தளம், வழிமுறைகள் இன்னும் மிகவும் ஆரம்ப நிலைகளிலேயே இருக்கின்றது.
வெளி இணைப்புகள்
பகுப்பு:தொழினுட்பம் பகுப்பு:தானே செய்தல் பகுப்பு:வடிவமைப்பு
பகளாமுகி
பகளாமுகி பத்து மகாவித்யா தேவியரில் ஒருவர். தன் கையிலுள்ள தண்டத்தின் மூலம், பகளா, தன் அடியவர்களின் தீய எண்ணங்களையும் அவர்களது எதிரிகளையும் அழித்தொழிப்பதாகச் சொல்லப்படுகிறது. வடநாட்டில் "பீதாம்பரி அம்மை" என்ற பெயரில் இவள் வழிபடப்பட்டு வருகிறாள்.
சிற்பவியல்
மஞ்சளாடை உடுத்து, இளம்பிறை சூடி, மஞ்சட் தாமரைகள் பூக்கும், தேன்கடல் நடுவேயுள்ள பொற்சிம்மாசனத்தில் பகளாமு்கி அன்னை வீற்றிருக்கிறாள். பொதுவாக இருகரத்தவளாக சித்தரிக்கப்படும் அன்னையின் வடிவம், ஒருகரத்தால், அசுரன் ஒருவனைத் தாக்கும் தண்டத்தையும், மறுகரத்தால், அவன் நாவைப் பிடித்து இழுத்தபடியும் காட்சிதரும். அன்னையவள் எதிரிக்கு ஏற்படுத்தும் செயலிழப்பை இவ்வடிவம் சுட்டிக்காட்டுகின்றது. நாற்கரத்தவளாக விளங்கும் பகளாவின் திருவுருவம் பற்றியும் சில நூல்கள் சொல்கின்றன.
"பீதாம்பரா தேவி", "பிரம்மஸ்திர ரூபிணி" என்ற பெயர்கள் தாங்கும் பகளா, எந்தப் பொருளையும் அதன் எதிர்மாறு நிலைக்கு மாற்றும் வல்லமை கொண்டவள். பேசுவோரை ஊமையாக்குவாள். அறிவை அஞ்ஞானம் ஆக்குவாள், தோல்வியை வெற்றி ஆக்குவாள். வெற்றியி மறைந்துள்ள்ளா தோல்வியையும், வாழ்க்கையில் மறைந்துள்ள மரணத்தையும், துன்பத்தில் மறைந்துள்ள இன்பத்தையும் சுட்டிக் காட்டி, அவளது பக்தர்களுக்கு, பேரறிவூட்ட அவளால் முடியும்.
நூல்கள்
பகுப்பு:இந்து பெண் தெய்வங்கள் பகுப்பு:பார்வதியின் வடிவங்கள்
இரு பெண்கள் (பண்டைய எகிப்து)
இரு பெண்கள், மேல் எகிப்து மற்றும் கீழ் எகிப்துக்கான பெண் காவல் தெய்வங்களான நெக்பெத் மற்றும்  வத்செத்ஐ குறிக்கும். முதல் வம்சத்தை (கிமு 3100) நிறுவிய மன்னர் நார்மெர் காலத்தில் தெற்கு எகிப்து மற்றும் வடக்கு எகிப்தை ஒன்றிணைத்து ஆட்சி செய்தார். அது முதல் இவ்விரு பெண் தெய்வங்களை பண்டைய எகிப்தின் காவல் தெய்வங்களாக பண்டைய எகிப்திய அரசமரபினரும், மக்களும் தொடர்ந்து  வழிபட்டனர்.
இவ்விரு பெண் தெய்வங்களின் உருவங்கள் மற்றும் சிலைகள் ஒன்றாக நிறுவி வழிபட்டனர். இவ்விரு பெண் தெய்வங்கள் பண்டைய எகிப்தில் சட்டங்களின் மாட்சிமைக்கும், ஆட்சியாளர்களின் பாதுகாப்பிற்கும், நாட்டின் அமைதிக்கும் பொறுப்பானர்கள்.
வெளி இணைப்புகள்
பகுப்பு:பண்டைய எகிப்து பகுப்பு:எகிப்தியக் கடவுள்கள் பகுப்பு:எகிப்திய தொன்மவியல்
அகில இந்திய நமது ராஜ்ஜியம் காங்கிரஸ்
அகில இந்திய நமது ராஜ்ஜியம் காங்கிரஸ் (All India N.R. Congress (AINRC)) இந்தியாவின் ஒரு அரசியல் கட்சி ஆகும். இக்கட்சி 2011, பெப்ரவரி 7 இல் தற்போது புதுச்சேரி முதலமைச்சராக உள்ள ந. ரங்கசாமி என்பவரால் துவக்கப்பட்டது. 2011ஆம் ஆண்டு அதிமுகவுடன் கூட்டணி அமைத்து புதுச்சேரி சட்டமன்றத்தை பிடித்தது. தற்போதைய சட்டமன்றத்தில் இதற்கு 14 உறுப்பினர்கள் உள்ளனர்.
மேற்கோள்கள்
பகுப்பு:புதுச்சேரி அரசியல் கட்சிகள்
இலாகூரிலுள்ள கோவில்களின் பட்டியல்
1947 ஆம் ஆண்டின் இந்தியப் பிரிவினைக்கு முன்னர், லாகூர் இந்து, சீக்கியர், சமணர் என பல்வேறு சமயத்தினர் வாழும் பெருநகரமாக இருந்தது. எனவே லாகூரில் வெவ்வேறு சமயத்தினரின் கோவில்கள் அமைந்துள்ளன. 1941 இல் லாகூரின் மக்கட்தொகை 64.5% இசுலாமியர்களையும், 36% இந்துக்கள் மற்றும் சீக்கியர்களையும் கொண்டிருந்தது
இந்துக் கோவில்கள்
கிருஷ்ணர் கோவில், வால்மீகி கோவில் இரண்டு மட்டுமே லாகூரில் செயற்பட்டுக் கொண்டிருக்கும் கோவில்கள்.
மேற்கோள்கள்
பகுப்பு:இலாகூர் பகுப்பு:பஞ்சாப் (பாகிஸ்தான்)
நல்லிசோமி
நல்லிசோமி  ஒரு இனங்கள் (2n-2) சாதாரண குரோமோசோம் ஜோடிகள் இரண்டும் இல்லாத ஒரு மரபணு நிலை. இந்த நிலையில் மனிதர்கள் வாழ முடியாது.
காரணம்
நல்லிசோமி ஒடுக்கற்பிரிவுகளில் ஒவ்வாமை ஏற்படாமல் தடுக்கப்படுகிறது, இது இரண்டு குரோமோசோமைப் பொருள்களைக் கொண்டிருக்கும், இதனால் மற்ற இரண்டு குரோமோசோம்கள் குரோமோசோமல் பொருள் (டிஸ்னிக்) அளவு இரட்டிப்பாகக் கொண்டிருக்கும். மரபணு தகவல்கள் இல்லாததால், நல்லிசோமி  இனசெல்க கருவூட்டலுக்கு தகுதியற்றதாக அளிக்கப்படுகின்றன..
References
பகுப்பு:தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:மரபணுப் பிறழ்ச்சிகள்
உதைப்பு வோ்
= உதைப்பு வேர் = உதைப்பு வேர் (Buttress roots)என்பது ஆழமற்ற வேர்களைக் கொண்ட மரங்களின் தரைமேல் காணப்படும் வேர்கள் ஆகும்.உணவு ஊட்டம் குறைவாக உள்ள மழைக்காடுகளில் தரையின் மெற்பகுதியை ஒட்டி உதைப்பு வேர்கள் காணப்படும்.இவை மரம் சாய்ந்து விழுந்துவிடாமல் பாதுகாக்கும் பணியையும் உணவைசேகரிக்கும் பணியையும் செய்கின்றன்.மரத்தில் கிளைகள் அதிகமாக வளர்ச்சியடைந்திருக்கும் பகுதிக்கு எதிர்புறமாக  இருக்கும் உதைப்புவேர்கள் பெரிய அளவில் அமைந்து சமநிலையைய் ஏற்படுத்துகின்றன. அருகிலுள்ள மரங்களின் வேர்களுடன் உதைப்புவேர்கள் பின்னிப் பிணைந்து வலை போன்ற அமைப்பை ஏற்படுத்துகின்றன.இதனால் அருகிலுள்ள மங்களையும்  இவ்வேர்கள் பாதுகாக்கின்றன் இவை மண்ணுக்கு மேல் 80 அடி தூரமும் மண்ணுக்கு கீழ்30 அடி  தூரம் வரையிலும் பரவக்கூடியது.மண்ணின் மேற்பரப்பில் அதிக்படியான உணவூட்டம் கிடைப்பதால் உழைப்பு வேர்கள் மண்ணில் மேற்புறமாகவே பரவிக் காணப்படுகின்றன. "வரலாற்று முக்கிய்ததுவம் வாய்ந்த உழைப்பு வேர் மரங்கள்" * இலவம் பஞ்சு * அத்தி ==சான்றுகள்==
பகுப்பு: தருமபுரி மாவட்ட ஆசிரியர்கள் தொடங்கிய கட்டுரைகள்
தூரிங்கு விருது
தூரிங்கு விருது (ACM A.M. Turing Award) என்பது கணிமைப் பொறிகளுக்கான சங்கம் ஆண்டுதோறும் வழங்கும் விருது ஆகும். இது கணிமைச் சமூகத்துக்குத் தொலைநோக்கு முக்கியத்துவம் வாய்ந்த நுட்பப் பங்களிப்புகளை அளித்தோருக்கு வழங்கப்படுகிறது. இது கணினி அறிவியல் துறையினருக்கான ஆக உயர்ந்த பெருமையாகவும் கணிமைக்கான நோபல் பரிசாகவும் கருதப்படுகிறது. செயற்கை அறிவுத்திறன், கணினி அறிவியல் கோட்பாடு ஆகியவற்றை உருவாக்கிய ஆலன் தூரிங்கின் பெயரால் இவ்விருது வழங்கப்படுகிறது.
மேற்கோள்கள்
பகுப்பு:கணிதப் பரிசுகளும் விருதுகளும்‎
அங்கிதா ரெய்னா
அங்கிதா ரவீந்தர்கிருசன் ரெய்னா (Ankita Ravinderkrishan Raina) ஓர் இந்திய தொழில்முறை வலைப்பந்து விளையாட்டு வீராங்கனை ஆவார். இவர் 1993ஆம் ஆண்டு சனவரி மாதம் 11ஆம் நாளில் பிறந்தார். பெண்கள் வலைப்பந்தாட்ட சங்கம் நடத்தும் பெண்கள் வலைப்பந்தாட்ட சங்க 125கே இரட்டையர் போட்டியை இவர் வென்றுள்ளார். இதைத் தவிர பன்னாட்டு வலைப்பந்து கூட்டமைப்பு சுற்றுப் போட்டிகளில் 11 முறை ஒற்றையர் பிரிவு போட்டியையும் 18 முறை இரட்டையர் வலைப்பந்து பிரிவு போட்டிகளையும் இவர் வென்றுள்ளார். 2018ஆம் ஆண்டு ஏப்ரல் மாதத்தில் அங்கிதா  முதல் முறையாக முதல் 200  ஒற்றையர் தரவரிசை பட்டியலில் இடம்பிடித்தார். இதன்மூலம் இந்த சாதனையை நிகழ்த்திய இந்தியாவை பிரதிநிதித்துவப்படுத்தும் ஐந்தாவது வீரர் என்ற பெருமையையும் பெற்றார். 2016ஆம் ஆண்டு நடைபெற்ற தெற்காசிய விளையாட்டுப் போட்டிகளில் பங்கேற்று விளையாடிய அங்கிதா பெண்கள் ஒற்றையர் பிரிவு போட்டியிலும் கலப்பு இரட்டையர் போட்டியிலும் விளையாடி தங்கப் பதக்கங்களை வென்றார். 2018ஆம் ஆண்டு நடைபெற்ற தெற்காசிய விளையாட்டுப் போட்டியில் பெண்கள் ஒற்றையர் போட்டியில் விளையாடி வெண்கலப் பதக்கம் வென்றார்.
பெட் கோப்பை போட்டியில் இந்தியாவுக்காக விளையாடிய அங்கிதாவின் வெற்றி-தோல்வி விகிதம் 23–17 என்ற கணக்கில் உள்ளது. 2018ஆம் ஆண்டு நடைபெற்ற பெட் கோப்பை போட்டியில் அங்கிதா சீன வீராங்கனை சூ லின்னையும் கசக்கிசுதானின் யூலியா புடின்ட்சேவாவையும் தோற்கடித்தார் என்பது குறிப்பிடத்தக்கதாகும்.
தனிப்பட்ட வாழ்க்கை மற்றும் பின்னணி
அங்கிதா ரெய்னா மேற்கு இந்திய மாநிலமான குசராத்தில் ஒரு காசுமீர் பண்டிட் குடும்பத்தில் பிறந்தார். இவரது நடுத்தர வர்க்க இந்து குடும்பம் காசுமீரின் புல்வாமா மாவட்டத்தில் உள்ள டிரால் நகரத்திலிருந்து வந்த குடும்பமாகும். சம்மு-காசுமீரில் நடந்துகொண்டிருந்த கிளர்ச்சியின் காரணமாக, 1990ஆம் ஆண்டுகளின் முற்பகுதியில் காசுமீர் இந்துக்கள் வெளியேற்றத்தின் போது இவரது குடும்பமும் காசுமீரை விட்டு வெளியேறியது. அங்கிதா இந்தி, குசராத்தி மற்றும் ஆங்கில மொழிகளில் சரளமாக பேசும் வல்லமை கொண்டவராவார். அங்கிதா ரெய்னா பிரிகான் மகாராட்டிரா என்ற நிறுவனத்தில் படித்தார்.
தேசிய அளவு போட்டிகளில் அங்கிதா ரெய்னா தனது சொந்த மாநிலமான குசராத்தை பிரதிநிதித்துவப்படுத்தியுள்ளார். ரோசர் பெடரர், ரஃபேல் நடால், செரீனா வில்லியம்சு மற்றும் சானியா மிர்சா ஆகியோர் இவரது முன்மாதிரிகளாவர்.
ரெய்னா நான்கு வயதிலேயே தங்கள் வீட்டிற்கு அருகிலுள்ள அகாடமியில் விளையாடத் தொடங்கினார். மூத்த சகோதரர் அங்கூர் ரெய்னா ஏற்கனவே வலைப்பந்து விளையாடகூடியவர். தாயாரும் விளையாட்டு ஆர்வலராகவும் மற்றும் வலைப்பந்தாட்டம் விளையாடியவராகவும் இருந்தார். இதனால் தன் ஆரம்பகாலத்திலேயே அங்கிதாவுக்கு உத்வேகம் கிடைத்தது. அகில இந்திய வலைபந்தாட்ட சங்கம் நடத்திய திறமை வேட்டை போட்டியில் மகாராட்டிராவைச் சேர்ந்த 14 வயது வீரரை தோற்கடித்தபோது 8 வயது அங்கிதா ரெய்னா பரபரப்பாகப் பேசப்பட்டார். 2007ஆம் ஆண்டில் விளையாட்டில் அடுத்த கட்டத்திற்குச் செல்ல கூடுதல் பயிற்சியளிப்பது அவசியம் என்று முடிவு செய்த அங்கிதாவின் குடும்பம் புனேவுக்கு குடிபெயர்ந்தது. புனேவில் தனது பயிற்சியாளரான ஏமந்து பெந்துரேவை அங்கிதா சந்தித்தார். அவர் ரெய்னாவின் விளையாட்டை மேம்படுத்துவதில் முக்கிய பங்கு வகித்தார்.
புனேவில் உள்ள பி.ஒய்.சி இந்து ஜிம்கானாவில் உள்ள ஏமந்து பெந்துரே டென்னிசு அகாடமியில் அங்கிதா பயிற்சி பெற்றார். இப்போது அர்ச்சுண் காதே பயிற்சியாளராக உள்ளார். பயிற்சியின் போது அவரே உடன் விளையாடும் ஆட்டக்காரருமாக உள்ளார்.
புற இணைப்புகள்
பகுப்பு:1993 பிறப்புகள் பகுப்பு:டென்னிஸ் வீரர்கள் பகுப்பு:வாழும் நபர்கள்
சீக்கிய இசை
சீக்கிய இசை என்பது 16 ஆம் நூற்றாண்டில் சீக்கிய உருவாக்குனர் குரு நானக் என்பவரால் ஆரம்பிக்கப்பட்ட ஒரு இசை வகை ஆகும். இவரைத் தொடர்ந்து எல்லா சீக்கியக் குருக்களும் இந்த கிராமிய இசை வகையினை பாடத் தொடங்கினர்.
சீக்கிய இசை அறிஞர்கள்
மூன்று வகையான சீக்கிய இசை அறிஞர்கள் உள்ளனர். அவர்கள் முறையே ராபிஸ் (rababis), ராகிஸ் (ragis), தாதிஸ் (dhadhis'') ஆவர்.
இவற்றையும் பார்க்க
பகுப்பு:இசை வகைகள் பகுப்பு:சீக்கியம்
தக்கலை அஞ்சல் சந்தைவழி முத்தாரம்மன் கோயில்
தக்கலை அஞ்சல் சந்தைவழி முத்தாரம்மன் கோயில் தமிழ்நாட்டில் கன்னியாகுமரி மாவட்டம், தக்கலை அஞ்சல் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முத்தீஸ்வரர், முத்தாரம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
தாமிங்கா
தாமிங்கா (Dhaminha ) என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
மக்கள் தொகையியல்
2011 ஆம் ஆண்டின் இந்திய மக்கள் தொகைக் கணக்கெடுப்பின்படி தாமிங்கா கிராமத்தின் மக்கள்தொகை 2456  நபர்கள் ஆகும். இவர்கள் 437 குடும்பங்களில் வாழ்ந்தனர். இம்மக்கள்தொகையில் 52.64% நபர்கள் ஆண்கள் மற்றும் 47.35% நபர்கள் பெண்களாவர். இக்கிராமத்தின் எழுத்தறிவு சதவீதம் 46.29% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 63.23% நபர்கள் ஆண்கள் மற்றும் 36.76% நபர்கள் பெண்களாவர். மக்கள் தொகையில் 20.31% நபர்கள் 6 வயதுக்கு கீழ் உள்ளவர்களாகும்.
உண்மையின் முகவரி
உண்மையின் முகவரி என்பது தமிழ்நாட்டில் இருந்து வெளிவரும் ஒரு சமுதாய மாத இதழாகும். இதை மு. அஸ்ஸாதிக் என்பவர் வெளியிடுகிறார். அவரே ஆசிரியராகவும் உள்ளார். இவர் இந்திய மனித உரிமைகள் பாதுகாப்புக் கழகம் என்ற அமைப்பின் பொதுச் செயலாளராக உள்ளார். நல்ல சமூக சிந்தனை கொண்ட இதழ் சமுதாய மாற்றத்திற்கு தேவை என உணர்ந்து உண்மையின் முகவரி என்ற மாத இதழை வெளியிட்டு வருகிறார்.
பதிப்பித்து வெளியிடுபவர்
மு. அஸ்ஸாதிக் என்பவர் பாத்திமா என்கிளேவ், எண்.3, இராமகிருஷ்ணாபுரம் 3வது தெரு, மேற்கு மாம்பலாம், சென்னை - 600 033 என்ற முகவரியிலிருந்து வெளியிடுகிறார்.
ஆசிரியர் குழு
பகுப்பு:தமிழ்நாட்டுச் சிற்றிதழ்கள்‎
களாநிதி
களாநிதி இராகம் கருநாடக இசையில் பயன்படும் இராகங்களில் ஒன்றாகும். இது 22 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 4 ஆவது மேளமாகிய கரகரப்பிரியா இராகத்தின் ஜன்னிய இராகம் ஆகும்.
மேற்கோள்கள்
பகுப்பு:கரகரப்பிரியாவின் ஜன்னிய இராகங்கள்
மிர்ஜன் கோட்டை
மிர்ஜன் கோட்டை, இந்தியாவின் தென் மாநிலமான கருநாடக மாநிலத்தின் மேற்கு கடற்கரையில் வடகன்னட மாவட்டத்தில் அமைந்துள்ளது. கட்டடக்கலை நேர்த்தியுடன் காணப்படும் இக்கோட்டை கடந்த காலங்களில் பல போர்களின் இருப்பிடமாகும். இது தேசிய நெடுஞ்சாலை 66 லிருந்து சுமார் 0.5 கிலோமீட்டர் (0.31 மைல்) தொலைவு மற்றும் இந்தியாவின் மேற்கு கடற்கரையில் உள்ள புகழ்பெற்ற இந்து யாத்திரை மையமான கோகர்ணாவிலிருந்து 11 கிலோமீட்டர் (6.8 மைல்) தொலைவிலும் உள்ளது.
முதல் வரலாற்று பதிப்பின் படி, ஆரம்பத்தில் 16 ஆம் நூற்றாண்டில் கெர்சொப்பாவின் ராணி சென்னபைராதேவி ( விஜயநகர பேரரசின் கீழ்) மிர்ஜன் கோட்டையை கட்டிய பெருமை பெற்றார். அவர் 54 ஆண்டுகள் இக்கோட்டையில் வசித்து ஆட்சி செய்தார்.
அவரது ஆட்சிக் காலத்தில், கார்வாரி ன் தென்கிழக்கில் 32 கிலோமீட்டர் (20 மைல்) தொலைவில் உள்ள மிர்ஜன் துறைமுகம், சூரத் துக்கு மிளகு, சால்ட்பிட்டர் மற்றும் வெற்றிலை ஆகியவற்றை அனுப்ப பயன்படுத்தப்பட்டது. பெட்னூருடன் இணைக்கப்பட்ட மாவட்டமான கெர்சோப்பா, இந்த பிராந்தியத்திலிருந்து ஏற்றுமதி செய்யப்படும் மிளகுக்கு பிரபலமானது. இதன் விளைவாக, போர்த்துகீசியர்கள் கெர்சொப்பா ராணிக்கு "ராணி, மிளகு ராணி" ( போர்த்துகீசிய மொழியில் "ரெய்ன்ஹா டி பிமென்டா") என்ற பெயரைக் கொடுத்தனர்.
வரலாறு
இந்த கோட்டையின் கால மதிப்பீடு பல பதிப்புகளாக உள்ளன. இந்த கோட்டை முதன்முதலில் நவாயத் சுல்தானகர்களால் 1200 ஆம் ஆண்டின் ஆரம்பத்தில் கட்டப்பட்டது. பின்னர் இது விஜயநகர பேரரசின் கீழ் வந்தது. பின்னர் கோட்டை 1608 ஆம் ஆண்டில் புதுப்பிக்கப்பட்டது (இந்திய தொல்பொருள் ஆய்வு நிறுவனம் (ஏ.எஸ்.ஐ) தத்ரி க்ரீக்கின் தென்கிழக்கு கரையோரப் பகுதியில் 1608-1640 காலப்பகுதியில் அதன் கட்டிடத்தைக் குறிக்கிறது).
1552-1606 காலகட்டத்தில் காணப்பட்ட மற்றொரு பதிப்பு என்னவென்றால், மிர்ஜன் கோட்டை ஆரம்பத்தில் ராணி சென்னபைராதேவியால் கட்டப்பட்டது. அவர் துளுவ - சாளுவ குலத்தைச் சேர்ந்தவர், விஜயநகர பேரரசிற்கு அடிபணிந்தவர்களாக கெர்சொப்பாவின் ராணியாக (ஒரு சிறிய நகரம்) நீண்ட காலம் (54 ஆண்டுகள்) ஆட்சி செய்தார். அவர் சமண மதத்தை பக்தியுடன் கடைபிடித்தார், அவருடைய ஆட்சியின் போது பல சமண பசடிகளைக் கட்டினார்.கொங்கன் மற்றும் கேரளாவின் கரையோரப் பகுதியில் பின்பற்றப்பட்ட ஒரு பாரம்பரியம், அலியாசந்தனா அல்லது மேட்ரியார்ச்சல் என்ற தாய்வழிக் கோட்பாட்டுக்கு இணங்க அவர் ஆட்சி செய்தார். அவரது களம் வடக்கு மற்றும் தெற்கு கனரா மாவட்டங்கள் மற்றும் தெற்கு கோவாவை உள்ளடக்கியது. அதில் மால்பே, பிட்னூர், மிர்ஜன், ஹொன்னாவரா, அங்கோலா மற்றும் கார்வார் போன்ற முக்கியமான துறைமுகங்கள் இருந்தன. இங்கிருந்து பிராந்தியத்தின் மிக முக்கியமான விளைபொருளான மிளகு ஐரோப்பாவிற்கு அனுப்பப்பட்டது. அதனால் அவருக்கு "மிளகு ராணி அல்லது ரெய்ன்ஹா டி பிமென்டா" என்ற பெயர் போர்த்துகீசியர்களால் வழங்கப்பட்டது. இருப்பினும், விஜயநகர பேரரசு விரட்டப்பட்ட தலிக்கோட்டா போருக்குப் பிறகு அவர் நிலை தலைகீழாக மாறியது. பின்னர் அவர் மிர்ஜன் கோட்டையில் இருந்து சராவதி ஆற்றின் நடுவில் உள்ள ஒரு தீவில் பாதுகாப்பான இடத்திற்கு மாற்றப்பட்டார்.
மற்றொரு பதிப்பின் படி, பிஜப்பூர் சுல்தானகத்தின் உன்னதமான ஷெரிப்-உல் முல்க் கும்டா நகரத்தையும் அதன் தெற்கே அமைந்துள்ள கும்டா கோட்டையையும் பாதுகாக்க முதல் பாதுகாப்பு அரணாக இந்தக் கோட்டையை கட்டினார்.
மேலும் ஒரு பதிப்பு என்னவென்றால், இந்தக் கோட்டை விஜயநகர பேரரசின் ஆட்சியாளர்களின் கீழ் இருந்தது. இந்த பேரரசின் வீழ்ச்சிக்குப் பிறகு, பிஜப்பூர் சுல்தான்கள் கோட்டையைக் கைப்பற்றியதாகக் கூறப்படுகிறது. அப்போது கோவாவின் ஆளுநராக இருந்த ஷெரிப்-உல் முல்க் இந்தக் கோட்டையைக் கட்டிய அல்லது புதுப்பித்த பெருமைக்குரியராகிறார். மிர்ஜன் அவர்கள் அரண்மனையின் இருப்பிடமாக இருந்தது. 17 ஆம் நூற்றாண்டில், கெலாடி வம்சம், ஒரு சுயாதீன அதிபராக இருந்து, மிர்ஜானுக்கு தெற்கே கனரா என்ற பகுதியை பெட்னூரில் தலைநகராக கொண்டு ஆட்சி செய்தது. 1676 ஆம் ஆண்டில், கெலாடி ராணி சென்னம்மா இந்த பகுதியை மிர்ஜன் வரை கைப்பற்றியிருந்தார்.
குறிப்புகள்
பகுப்பு:கருநாடகக் கோட்டைகள் பகுப்பு:Pages using deprecated image syntax பகுப்பு:உத்தர கன்னட மாவட்டம்
ஓக்லஹோமா நகர் தண்டர்
ஓக்லஹோமா நகர் தண்டர் (Oklahoma City Thunder) 2008-2009 என்.பி.ஏ. பருவத்தில் முதலாக என்.பி.ஏ.-இல் விளையாடும். இவ்வணியின் அதிபர் கிளே பெனெட் இவ்வணியை சியாட்டில் நகரத்திலிருந்து 2007-2008 என்.பி.ஏ. பருவத்துக்கு பிறகு ஓக்லஹோமா நகரத்துக்கு நகர்த்தினார்.
வெளி இணைப்புகள்
பகுப்பு:என்.பி.ஏ. கூடைப்பந்தாட்ட அணிகள் பகுப்பு:ஓக்லகோமா
பள்ளிவாசல் டுடே
பள்ளிவாசல் டுடே
பள்ளிவாசல் டுடே என்ற இஸ்லாமிய செய்தி வார இதழ் தமிழகத்திலிருந்து வெளிவருகிறது. உலகெங்கும் உள்ள தமிழ் பேசும் இசுலாமிய சமுதாயத்திற்கு ஒரு இணைப்பு பாலமாக செயல்படும் நோக்கில் இந்த வார இதழை ஆலீம் மு. அகமதுஷா என்பவர் சென்னையில் இருந்து வெளியிடுகிறார். பள்ளிவாசல்.காம் என்ற பெயரில் இது மின்னிதழாகவும் வெளிவருகிறது.
வெளி இணைப்புகள்
பகுப்பு:இசுலாமிய தமிழ் இதழ்கள்
அகோரிகள்
thumb|right|200px|அகோரி
அகோரிகள் அல்லது அகோரா சாதுகள் என்பவர்கள் வட இந்திய சைவ சமய சாதுக்கள் ஆவர். கங்கை ஆற்றின் கரையில் வாழும் சைவ சமய ஆன்மீகவாதிகள். இவர்கள் மனிதநேயம் கொன்று மனிதர்களின் மாமிசத்தை சாப்பிடுகின்றனர். இவர்களின் பழக்கவழக்கங்கள் மற்றும் சம்பிரதாயங்கள் மனித வாழ்கைக்கு அப்பாற்றபட்டவை. இவர்களே இந்து சமயத்தின் கோர சாதுக்கள் ஆவர். இவர்கள் சிவனின் கோர ரூபமான பைரவரையும் வீரபத்திர்ரையும் வழிபடுவர். மனித கபால ஓட்டில் உண்பதும் குடிப்பதும் இவர்களுடைய தினசரி நடவடிக்கையில் ஒன்றாக இருக்கும். உடலுக்கு ஆடை ஏதும் அணியாமல் மனித எலும்புகளால் ஆன மாலையும், இடது கையில் மண்டை ஓட்டையும், வலது கையில் மணியும் கொண்டு திரிவது இவர்களுடைய அடையாளம். இவர்கள் இந்துசமய ஆன்மீகவாதிகள் என்றும் இவர்கள் இப்படி நிர்வாணமாக இருப்பதும் ஒருவகையில் கடவுள் பக்தி என்றும் அதற்கு சில புராண கதைகளையும், சில ஆதாரம் இல்லாத செய்திகளை, கதைகளை அகோரிகள் குறித்து சொல்கின்றன. காசி நகரத்தில் இவர்கள் அதிகம் காணப்படுகின்றனர். கும்பமேளா விழாக்களின் போது நாடெங்கும் உள்ள அகோரிகள் கலந்து கொள்கிறார்கள்.
திரைப்படம்
அகோரிகளைப் பற்றிய கதை தமிழில் நான் கடவுள் என்ற திரைப்படமாக வெளியானது.
வெளி இணைப்புகள்
பகுப்பு:சைவர்கள் பகுப்பு:இந்து சமய அமைப்புகள் *
தறி
தறி (loom) என்பது பருத்தி, பட்டு போன்ற நூல் இழைகளைக் கொண்டு துணி நெசவு செய்யப் பயன்படும் இயக்கியைக் குறிக்கும். மனித வலு மற்றும் மின்விசையால் இயங்கும் தறிகளை முறையே கைத்தறி என்றும் விசைத்தறி என்றும் அழைப்பர். தறிகளில் மேசைத்தறி, தரைகீழ் தறி, துளையிடப்பட்ட வடிவமைப்பு அட்டைகள் மூலம் இயங்கும் தறி உட்பட பலவகைகள் உண்டு.
பாவு
துணி நெசவில் நீள்வச இழை (warp)
ஊடு நூல்
ஊடு நூல் என்பது குறுக்குவாட்டில் பாவு நூலுக்கு மேலும் கீ
ழும் செல்லும் நூல் இழையாகும்
நாடா
துணி நெசவு செய்யும்பொழுது குறுக்காக ஓடும் இழைக்கான ( weft )கருவி
புகைப்பட தொகுப்பு
பகுப்பு:கருவிகள் பகுப்பு:நெசவு
ரோரிடுலா
ரோரிடுலா என்பது ஊனுண்ணித் தாவரம் ஆகும். இது ரோரிடுலாசியீ என்னும் குடும்பத்தைச் சேர்ந்தது. இது அமெரிக்காவின் மலைப் பகுதிகளில் காணப்படுகிறது. இது ஒரு சிறிய புதர்ச் செடியாகும். இதன் இலைகள் தடித்துக் காணப்படும். தண்டில் இலைகள் இதழடுக்கு முறையில் அமைந்திருக்கும். இலையின் ஓரத்தில் உணர்வு முடிகள் பல உள்ளன.இந்த முடிகளில் பசை போல் ஒட்டக்கூடிய திரவம் இருக்கும். இதனைச் தேன் எனக் கருதி பூச்சிகள் வந்து அமரும்போது இது பசையில் ஒட்டிக் கொள்கிறது. பின்னர் செரிக்கப்படுகிறது. குறிப்பாக சிலந்தி, தேனீ முதலியன. இந்த செடியின் நீளம் 120 முதல் 150 செ.மீ. வரை மாறுபட்டு இருக்கும். இதனை போர்ச்சுகல் போன்ற நாடுகளில் ஈக்களைப் பிடிப்பதற்காக வீடுகளில் வளர்க்கிறார்கள்.
உசாத்துணை
ஏற்காடு இளங்கோ. 'அதிசயத் தாவரங்கள் ', அறிவியல் வெளியீடு. 2002.
பகுப்பு:ஊனுண்ணித் தாவரங்கள்
விதைச் சான்றளிப்பு
விதைச் சான்றளிப்பு
விதை உற்பத்திக்கு தரக்கட்டுப்பாட்டுக்கென்று சட்டபூர்வமாக ஏற்படுத்தப்பட்ட முறையே விதைச் சான்றளிப்பு ஆகும்.
நோக்கம்
மிக உன்னதமான பயிர் இரகங்களின் விதைகளை மிகுந்த இனத்தூய்மையும் அதிக சுத்தத்தன்மையும் முளைப்புத் திறனும் உள்ள விதைகளாக விவசாயிகளுக்குக் கிடைக்கச் செய்வதே விதைச் சான்றளிப்பின் முக்கிய நோக்கம் ஆகும்.
விதைச் சான்றளிப்புத் துறை
விவசாயிகளுக்கு விதையின் இனத்தூய்மை பற்றியும் விதைத் தரம் பற்றியும் உத்திரவாதம் அளிப்பது விதைச் சான்றளிப்புத் துறை ஆகும்.
மேற்கோள்கள்
பகுப்பு:தூத்துக்குடி மாவட்ட ஆசிரியர்கள் தொடங்கிய கட்டுரைகள்
காளப்பநாயக்கன்பட்டி தெற்கு மாரியம்மன் கோயில்
காளப்பநாயக்கன்பட்டி தெற்கு மாரியம்மன் கோயில் தமிழ்நாட்டில் நாமக்கல் மாவட்டம், காளப்பநாயக்கன்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆர்டென் காடு
thumb|250px|right|ஆர்டென் வனப்பகுதியில் ஃப்ராஹான் கிராமம் ஆர்டென் (ஆங்கிலம்:Ardennes, டச்சு மொழி: Ardennen) பெல்ஜியம் நாட்டிலுள்ள் ஒரு வனப்பகுதி. இது ஆர்டென் மலைத்தொடரின் ஒரு பகுதி. பெரும்பாலும் பெல்ஜியத்திலும் லக்சம்பர்கிலும் அமைந்துள்ள் இவ்வனத்தின் சில பகுதிகள் பிரான்சின் எல்லைக்குள்ளும் வருகின்றன. இந்த வனத்தின் பரப்பளவு 11,200 சதுர கி.மீ.
பகுப்பு:பெல்ஜியக் காடுகள் பகுப்பு:பிரான்சியக் காடுகள் பகுப்பு:லக்சம்பர்க் காடுகள் பகுப்பு:ஐரோப்பியப் புவியியல்
தினேந்திரநாத் தாகூர்
தினேந்திரநாத் தாகூர் (Dinendranath Tagore) (1882-1935), மேலும் தினு தாகூர் என்றழைக்கப்படும் இவர் ஓர் வங்காள இசைக்கலைஞரும் மற்றும் புகழ்பெற்ற பாடகரும், இரவீந்திரநாத் தாகூரின் மூத்த சகோதரரின் பேரனுமாவார். இவர் இரவீந்திரநாத் விரும்பக்கூடிய பல மெட்டுகளை உடனுக்குடன் இசையமைத்தார். விஸ்வபாரதிதியின் இசைப் பள்ளியின் முதல்வராகவும் மற்றும் நடன, நாடகம் மற்றும் இசை நிறுவனமான சங்கீத பவானை என்ற இசைப் பள்ளியின் தொடக்க ஆண்டுகளில் பணிபுரிந்தார். தாகூரின் பாடல்களை ரவீந்திர சங்கீதம் என்ற பெயரில் அறிமுகப்படுத்திய முதல் நபர் இவர்தான்.
தினேந்திரநாத் திவிஜேந்திரநாத் தாகூரின் மூத்த மகன் திவேபேந்திரநாத்தின் மகன் ஆவார். மேலும் தாகூர் குடும்பத்தைச் சேர்ந்த ஜோரசங்கோ தாகூர் மாளிகையின் கலாச்சார ரீதியாக வளமான சூழலில் பிறந்தார். இவர் குறிப்பாக இந்துஸ்தானி இசையில் நன்கு பயிற்சி பெற்றவராவார்., மேலும் பல ஆரம்பகால ரவீந்திர சங்கீதம் இவரது குரலில் காப்பகங்களிலும் பதிவுகளிலும் காணப்படுகின்றன. மெல்லிசைகளைப் பதிவு செய்வதற்காக, இவர் முதன்மையாக பண்டிட் விஷ்ணு நாராயண் பத்கண்டேவால் புதிதாக முறைப்படுத்தப்பட்ட சர்காம் குறியீட்டைப் பயன்படுத்தினார். ஆனால் இவர் மேற்கத்திய இசைக் குறியீட்டையும் நன்கு அறிந்தவர்.
தாகூரின் பல நடன நாடகங்களுடனும் இவரது தொடர்பு இருந்தது. இதில் 1933இல் மும்பையில் தேசர் தேஷ் (அட்டைகளின் நிலம்) என்ற நிகழ்ச்சியை நிகழ்த்தினார். 1932இல் நாதிர் பூஜா என்றத் திரைப்படத்திற்கும் இசையமைத்தார்.
குறிப்புகள்
பகுப்பு:1935 இறப்புகள் பகுப்பு:1882 பிறப்புகள் பகுப்பு:தாகூர் குடும்பம்
ஏப்ரல் 15
வெளி இணைப்புகள்
பகுப்பு:ஏப்ரல் பகுப்பு:ஆண்டின் நாட்கள்
அனிதா தேவி
வாழ்க்கைக் குறிப்பு
அனிதா தேவி அரியானா மாநிலத்திலுள்ள பல்வல் மாவட்டத்தில் பிறந்தார். 2008 ஆம் ஆண்டு அரியானா மாநிலத்தின் காவல்துறையில் காவலராக பணியில் சேர்ந்தார். காவல்துறையில் சிறப்பு அனுமதி பெற்று, குருச்சேத்ரா நகரில் உள்ள குருகுல் என்ற பயிற்சி மையத்தில் அனிதா தேவி பயிற்சியை தொடங்கினார். அனிதாவின் தந்தை ஒரு மல்யுத்த வீர்ராவார். கணவர் தரம்பிர் குலியா அனிதா தேவியின் துப்பாக்கி சுடும் ஆர்வத்திற்கு உறுதுணையாக இருந்து வருகிறார்.
சாதனைகள்
2011 ஆம் ஆண்டு முதல் அனிதா தேசிய அளவில் துப்பாக்கி சுடும் போட்டிகளில் கலந்து கொண்டு தொடர்ந்து பதக்கங்களை வென்று வருகிறார்.
மேற்கோள்கள்
பகுப்பு:1984 பிறப்புகள் பகுப்பு:வாழும் நபர்கள் பகுப்பு:இந்தியக் குறிவைத்து சுடுவோர்கள்
இலித்தியம் கோபால்ட் ஆக்சைடு
இலித்தியம் கோபால்ட் ஆக்சைடு (Lithium cobalt oxide) என்பது LiCoO2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம் கோபால்ட்டேட்டு அல்லது இலித்தியம் கோபால்ட்டைட்டு என்ற பெயர்களாலும் இச்சேர்மம் அழைக்கப்படுகிறது. கோபால்ட்டு அணுக்கள் பொதுவாக + 3 என்ற ஆக்சிசனேற்ற நிலையிலிருப்பதால் ஐயுபிஏசி முறையில் இதை இலித்தியம் கோபால்ட்(III) ஆக்சைடு என்கிறார்கள்.
இலித்தியம் கோபால்ட் ஆக்சைடு அடர் நீல நிறம் அல்லது நீலம் கலந்த பச்சை நிறத்தில் படிகத் திண்மமாகக் காணப்படுகிறது. இலித்தியம் அயனி மின்கலன்களில் பொதுவாக நேர்மின் முனையாகப் பயன்படுத்தப்படுகிறது.
கட்டமைப்பு
இத் திடப்பொருளானது ஒற்றை இணைதிறன் இலித்தியம் நேர்மின் அடுக்குகால் ஆனதாகும். இது கோபால்ட்டு மற்றும் ஆக்சிசன் அணுக்களின் நீட்டிக்கப்பட்ட எதிர்மின் அயனி தாள்களுக்கு இடையில் உள்ளது, அவை விளிம்பு-பகிர்வு எண்முகத்தில் சமதளத்துக்கு இணையாக இரண்டு முகங்கள் நோக்கும் வகையில் அடுக்கப்பட்டுள்ளன. கோபால்ட் அணுக்கள் முறையாக மூவிணைதிற ஆக்சிசனேற்ற நிலையில் உள்ளன. மற்றும் இவை ஆக்சிசன் அணுக்களின் இரண்டு அடுக்குகளுக்கு இடையில் வைக்கப்பட்டுள்ளன.
கோபால்ட்,டு ஆக்சிசன் அல்லது லித்தியம் அணுக்கள் கொண்ட ஒவ்வொரு அடுக்கிலும் அணுக்கள் வழக்கமான முக்கோண பின்னல்களில் அடுக்கப்பட்டிருக்கும் இலித்தியம் அணுக்கள் கோபால்ட்டு அணுக்களிலிருந்து வெகு தொலைவில் இருக்கும் வகையில் இப்பின்னல்கள் ஈடுசெய்யப்படுகின்றன, மேலும், ஒவ்வொரு மூன்று கோபால்ட்டு அல்லது இலித்தியம் அடுக்குகளுக்கும் சமதளங்களுக்கு செங்குத்தான திசையில் கட்டமைப்பு மீண்டும் நிகழ்கிறது. எனவே எர்மான் மாகுயின் குறியீட்டு முறையில் இடக்குழுவானது R 3எம் என்று குறிக்கப்படுகிறது. இதன் பொருள் ஒரு நாற்கரம் போன்ற அலகு செல் மூன்று மடங்கு ஒழுங்கற்ற சுழற்சி சீர்மை மற்றும் ஒரு சமதள அச்சுடன் உள்ளது என்பது பொருளாகும். அடுக்குகளுக்கு இயல்பான மும்மடிப்பு சுழற்சி அச்சு முறையற்றது என அழைக்கப்படுகிறது, ஏனெனில் ஆக்சிசனின் முக்கோணங்கள் (ஒவ்வொரு எண்முகத்தின் எதிர் பக்கங்களிலும் இருப்பது) சீரமைக்கப்பட்டவையாகும்.
தயாரிப்பு
இலித்தியம் கார்பனேட் (Li2CO3)  மற்றும் கோபால்ட்டு (II,III) ஆக்சைடு இரண்டும் விகிதவியல் அளவுகளில் சேர்க்கப்பட்டு சூடுபடுத்தப்பட்டால்  முழுமையாகக் குறைக்கப்பட்ட இலித்தியம் கோபால்ட்டு ஆக்சைடு தயாரிக்கப்படுகிறது. அல்லது உலோக கோபால்ட்டை 600 பாகை முதல் 800 பாகை செல்சியசு வெப்பநிலை வரையிலான உயர்ந்த அளவு வெப்பநிலையில் காய்ச்சிக் குளிரவைத்தாலும் இது உருவாகிறது. இவையனைத்துமே ஆக்சிசன் சூழலில் பலமணி நேரத்திற்கு வைக்கப்பட்டால் ,மட்டுமே இலித்தியம் கோபால்ட்டு ஆக்சைடு உருவாகிறது. .
எதிர்மின் முனை பயன்பாட்டுக்கு பொருத்தமான மீநுண்ணளவு அளவு துகள்களும் நீரேற்ற கோபால்ட்டு ஆக்சலேட்டை (β-CoC2O4•2H2O) இலித்தியம் ஐதராக்சைடு சேர்த்து 750-900 பாகை செல்சியசு வெப்பநிலையில் சுடுவதன் மூலம் பெறப்படுகிறது. பெறப்படும் விளைபொருள் தண்டு வடிவ படிகங்களாக 8 μm நீளமும் 0.4 μm அகலமும் கொண்ட துகள்களாகும். இலித்தியம் அசிட்டேட்டு, கோபால்ட்டு அசிட்டேட்டு, மற்றும் சிட்ரிக் அமிலம் ஆகிய மூன்றையும் சம மோலார் அளவுகளில் நீர்க்கரைசலில் இட்டு சூடுபடுத்தி தயாரிப்பது மூன்றாவது வழிமுறையாகும். 80 பாகை செல்சியசு வெப்பநிலைக்கு சூடாக்கும் போது வினை கலவை ஒளிபுகும் அரைதிண்மக் கரைசலாக மாறுகிறது. உலர் அரைதிண்மக் கரைசல் பின்னர் மாவாக்கப்பட்டு படிப்படியாக 550 செல்சியசு வெப்பநிலைக்கு சூடாக்கப்படுகிறது.
பயன்கள்
இலித்தியம் கோபால்ட்டு ஆக்சைடு ஓர் இடைச்செருகல் மின்முனையாக பயன்படுவதை 1980 ஆம் ஆண்டு யான் பி கூட்டன்பெர்க்கு ஆய்வுக் குழு ஆக்சுபோர்டில் கண்டுபிடித்து வெளியிட்டது.
ஒரு நேர்மின் முனையாக இச்சேர்மம் ஒருசில புதுப்பிக்கத்தக்க இலித்தியம்- அயனி மின்கலன்களில் பயன்படுத்தப்படுகிறது. இவற்றில் துகள்களின் அளவு நானோமீட்டர் முதல் மைக்ரோமீட்டர் வரை மாறுபடுகிறது. மின்சுமை ஏற்றத்தின் போது கோபால்ட்டு பகுதியாக +4 ஆக்சிசனேற்ற நிலைக்கு ஆக்சிசனேற்றப்படுகிறது. சில இலித்தியம் அணுக்கள் மின் முனையை நோக்கி நகர்கின்றன. இதனால் 0 < x < 1 என்ற மதிப்பு கொண்ட பல்வேறு சேர்மங்கள் உருவாகின்றன.
LiCoO2 உடன் தயாரிக்கப்படும் மின்கலன்கள் மிகவும் நிலையான கொள்திறன்களைக் கொண்டுள்ளன, ஆனால் நிக்கல்-கோபால்ட்-அலுமினியம் ஆக்சைடுகளை அடிப்படையாகக் கொண்ட எதிர்மின் முனைகளைக் காட்டிலும் குறைந்த திறன் மற்றும் சக்தியைக் கொண்டுள்ளன. மற்ற நிக்கல் மிகுதி சேர்மங்களைக்காட்டிலும் இலித்தியம் கோபால்ட்டு ஆக்சைடு நேர்மின்வாய்கள் வெப்பநிலைப்புத்தன்மை கொண்டவை என்றாலும் அவை குறிப்பிடதக்க அளவுக்கு அதிகம் இல்லை. அதிகவெப்பநிலை இயக்கம் அல்லது மிகை மின்சுமையேற்றம் போன்ற அசம்பாவிதங்கள் நேரிடும்போது இவை எளிதாக பாதிக்கப்பட்டு வெப்ப விலகலுக்கு ஆளாகின்றன. மிக உயர்ந்த வெப்பநிலையில் LiCoO2 இன் சிதைவு ஆக்சிசனை உற்பத்தி செய்கிறது. இது மின்கலனிலுள்ள கரிம்மின்பகுளியுடன் வினைபுரியத் தொடங்குகிறது. வெப்ப உமிழ்வு வினையின் அளவு காரணமாக இது ஒரு பாதுகாப்புக் கவலையாகும், இது மேலும் அருகிலுள்ள கலங்களுக்கு பரவலாம் அல்லது அருகிலுள்ள எரியக்கூடிய பொருளைப் பற்றவைக்கலாம். பொதுவாக, இது பல இலித்தியம் அயனி மின்கலன்களில் எதிர்மின்வாய்களில் காணப்படுகிறது.
புற இணைப்புகள்
பகுப்பு:கோபால்ட் சேர்மங்கள் பகுப்பு:இலித்தியம் சேர்மங்கள் பகுப்பு:ஆக்சைடுகள்
சினெப்
சினெப் (Zineb) என்பது {Zn[S2CN(H)CH2CH2N(H)CS2]}n  என்ற பொது மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கட்டமைப்பு அடிப்படையில் இதை ஒருங்கிணைப்பு பலபடி என்று வகைப்படுத்துகிறார்கள். வெளிர் மஞ்சள் நிறத்தில் காணப்படும் இச்சேர்மம் ஒரு பூஞ்சைக் கொல்லியாகப் பயன்படுத்தப்படுகிறது.
தயாரிப்பு
நபாம் எனப்படும் எத்திலீன்பிசு(டைதயோகார்பமேட்டு) சோடியம் உப்பை துத்தநாக சல்பேட்டுடன் சேர்த்து சூடுய்படுத்துவதால் சினெப் உருவாகிறது. இச்செயல்முறையில் நபாமும் துத்தநாக சல்பேட்டும் ஒரு தெளிக்கும் கோபுரத்தில் கலக்கப்படுகின்றன. பட்டுப்போன்ற மென்மையான தோலுடைய பூஞ்சைக் காளான்கள், துரு, செந்தீச்சுவாலை முதலியவற்றை கட்டுப்படுத்த சினெப் பயன்படுகிறது. அமெரிக்காவில் ஒரு காலத்தில் இதை பொதுவான ஒரு பூச்சிக் கொல்லியாக பதிவு செய்திருந்தார்கள். இருப்பினும் அந்நாட்டின் சுற்றுச்சூழல் பாதுகாப்பு முகமையின் சிறப்பு ஆய்வறிக்கையைத் தொடர்ந்து அனைத்துப் பதிவுகளும் இரத்து செய்யப்பட்டன. பல நாடுகளில் சினெப்பின் பயன்பாடு தொடர்ந்தது.
கட்டமைப்பு
சினெப் சேர்மம் துத்தநாகமும் டைதயோகார்பமேட்டும் சேர்ந்த பல்லுருவ அணைவுச் சேர்மமாகும். இப்பலபடியில் Zn(டைதயோகார்பமேட்டு)2 துணை அலகுகள் ஓர் எத்திலீன் (-CH2CH2-) பின்பரப்புடன் இணைக்கப்பட்டுள்ளன. இதற்குரிய ஆதாரச் சேர்மம் [Zn(S2CNEt2)2]2 ஆகும். இதில் ஒரு சோடி நான்முக துத்தநாக மையங்கள் ஒரு கந்தக மையத்துடன் பாலம் அமைத்துள்ளன.
மேற்கோள்கள்
பகுப்பு:துத்தநாக சேர்மங்கள் பகுப்பு:பூஞ்சைக் கொல்லிகள் பகுப்பு:டைதயோகார்பமேட்டுகள் பகுப்பு:நாளமில்லா சுரப்புக் குலைப்பிகள்
காசர்கோடு சேலை
alt=Kasaragod Saree|thumb| காசர்கோடு சேலை காசர்கோடு சேலை (Kasaragod Saree) என்பது கேரளாவின் காசர்கோடு மாவட்டத்தில் உள்ள சாலியர் சமூகத்தைச் சேர்ந்த நெசவாளர்களால் தயாரிக்கப்படும் ஒரு பாரம்பரிய பருத்தி புடவை ஆகும். இவை கையால் நெய்யப்பட்டவை மற்றும் நீடித்து உழைக்கக்கூடியவை. இவை பாரம்பரிய கேரள புடவையிலிருந்து வேறுபட்டவை. இது அண்டைப் பகுதியான கரவாலி பாணியின் தாக்கத்தை வெளிப்படுத்துகின்றன.
வரலாறு
இந்த நெசவு பாரம்பரியம் 18ஆம் நூற்றாண்டிலிருந்து தொடங்கியதாக இதன் தோற்ற வரலாறு குறிக்கிறது. இது கரவாலியிலிருந்து தமிழ்நாட்டிற்கு இடம்பெயர்ந்த சாலியர் சமூகத்தைச் சேர்ந்தவர்களாலும், மைசூர் இராச்சியத்திலிருந்து இப்பகுதிக்கு இடம்பெயர்ந்து இப்பகுதியில் குடியேற்றங்களை உருவாக்கிய பத்மசாலியாராலும் நெய்யப்படுகிறது.
முக்கியத்துவம்
கேரளாவில் உள்ள நான்கு நெசவு மரபுகளில் இதுவும் ஒன்று. மற்ற புகழ் வாய்ந்த சேலைகள் பலராமபுரம், குத்தம்புள்ளி, சேந்தமங்கலம் ஆகும்.
இந்த புடவையின் முக்கியப் பகுதி பொதுவாகச் சாயமிடப்பட்ட நூல்களைப் பயன்படுத்தி வெற்று அல்லது கோடிட்ட வடிவத்தில் நெய்யப்படுகிறது. ஜாக்குவார்டு அல்லது பேட்டுப்பொறி நுட்பங்களைப் பயன்படுத்தி கையால் நெய்யப்பட்ட சேலைகள் ஆகும். இவை மிகவும் கவர்ச்சிகரமானவை. இந்த புடவைகள் 60 - 100 இழை எனும் அதிக நூல் எண்ணிக்கையுடன் தயாரிக்கப்படுகின்றன. மேலும் தொட்டிச் சாயத்தைப் பயன்படுத்துவதால் நீண்ட காலம் நீடிக்கும் தன்மையுடையன. அண்மையில் இந்தச் சேலைகள் பட்டு இழை கலந்து தயாரிக்கப்பட்டு சந்தைப்படுத்தப்படுகிறது.
1938ஆம் ஆண்டு நிறுவப்பட்ட காசர்கோடு நெசவாளர் கூட்டுறவு உற்பத்தி மற்றும் விற்பனைச் சங்கம், தற்போது இந்தப் புடவைகளை உற்பத்தி செய்து சந்தைப்படுத்தியும், நெசவு பயிற்சி அளித்தும் இந்தப் பாரம்பரியத்தை உயிர்ப்பித்து வருகிறது. இந்த புடவைகள் தினசரி பயன்பாட்டிற்கும் அணிவதற்கும் ஏற்றதாக இருப்பதால் நிலையான ஆதரவைக் கொண்டுள்ளது.
புவியியல் சார்ந்த குறியீடு
2009ஆம் ஆண்டு, காசர்கோடு புடவைகளுக்கு புவிசார் குறியீடு கோரி கேரள அரசு விண்ணப்பித்தது. இந்திய அரசாங்கம் 2010ஆண்டு முதல் அதிகாரப்பூர்வமாக புவியியல் சார்ந்த குறியீட்டினை வழங்கியது.
மேற்கோள்கள்
பகுப்பு:காசர்கோடு மாவட்டம் பகுப்பு:இந்திய வகைக்குறிகள் பகுப்பு:புடவைகள்
பிரஞ்சு வெண்கலம்
பயன்கள்
பிரஞ்சு வெண்கலம் மலிவான துத்தநாகப் படிமங்கள் மற்றும் பிற பொருட்கள் உருவாக்கத்தில் தொடர்பு கொண்ட கலப்புலோகம் ஆகும். அசல் வெண்கலம் போன்றே இவை செய்து முடிக்கப்படுகின்றன. பிரஞ்சு வெண்கலத்தை பழைய நூல்கள் பாக்சு-வெண்கலம் என்றும் அழைத்தன. 5 பகுதிகள் ஏமடைட்டு தூளும் 8 பகுதிகள் ஈய ஆக்சைடும் கலந்து உருவாக்கப்படுகிறது. தேவைப்படும் நிறச்சாயல் வேறுபாடுகளுக்கு ஏற்ப பகுதிப்பொருட்களின் விகிதங்களை மாற்றிக் கொள்ளலாம். வெண்கலமாக மாற்ற வேண்டிய பொருளின் மீது மென் தூரிகையால் தீட்டி தயார்படுத்திய பின்னர், உலர்ந்ததும் மீண்டும் ஒரு முறை வன் தூரிகையால் வண்ணம் தீட்டி நிறைவு செய்யப்படுகிறது.
மேற்கோள்கள்
பகுப்பு:கலப்புலோகங்கள் பகுப்பு:பித்தளை பகுப்பு:வெண்கலம் பகுப்பு:செப்புக் கலப்புலோகங்கள்
சமர்கந்து
2001 ஆம் ஆண்டு, சமர்கந்து - பண்பாடுகளின் கூடல் என்ற தலைப்பில் இவ்வூர் உலக பாரம்பரியக் களமொன்றாக யுனெசுக்கோ நிறுவனத்தால் அறிவிக்கப்பட்டது.
பெயர்க் காரணம்
சமர்கந்து என்ற பெயரின் தோற்றம்பற்றிப் பல்வேறு கருத்துகள் நிலவுகின்றன. கல் அல்லது பாறை எனப் பொருள் படும் பழைய பாரசீகச் சொல்லான அஸ்மாரா என்பதிலிருந்து தோன்றியதே சமர்கந்து என்பதாகப் பாரசீகக் கோட்பாடுகள் கூறுகின்றன. அவ்வாறே கோட்டை அல்லது நகரம் எனப் பொருள் தரும் கந்து என்னும் சொகிடிய மொழிச் சொல்லிலிருந்து இது தோன்றியது என்ற கருத்தும் நிலவுகிறது. பாரசீக மொழியில் சமர் (முற்றம்) மற்றும் கந்து (வெல்லக்கட்டிகள்) என்ற பொருளில் அமைவதாயும் உள்ளது.
வரலாறு
சமர்கந்து நகரம் உலகில் மிகப் பழைய காலந்தொட்டே மக்கள் குடியிருப்பு தொடர்ச்சியாக இருந்து வரும் நகரங்களில் ஒன்றாகும். இதன் அமைவு சீனாவுக்கும் மேலை நாடுகளுக்கும் இடையிலான பண்டைய பட்டுப் பாதையில் அமைந்திருப்பதால் இவ்வூர் வணிகத்தில் பெரு வளம் கொண்டதாக இருந்தது. சில காலங்களில் சமர்கந்து நகரம் நடு ஆசியாவின் மிகப் பெரும் நகரங்களுள் ஒன்றாகவும் இருந்துள்ளது.
பண்டைய வரலாறு
பொதுக் காலத்துக்கு முன் 700 ஆம் ஆண்டுகளில் சொகிடியர்களால் தோற்றுவிக்கப்பட்ட இந்நகரம் இதன் தொடக்க காலத்திலிருந்தே பாரசீகப் பண்பாட்டின் சிறப்பு மிகு ஊராகத் திகழ்ந்துள்ளது. மகா அலெக்சாந்தர் கி.மு. 329 இல் இவ்வூரை வெற்றி கொண்ட போது இவ்வூரே ககாமனிசியப் பேரரசின் கீழ் ஆட்சி செய்த சொகிடியர்களின் தலைநகராக இருந்தது. கிரேக்கர்கள் இவ்வூரை மர்சந்தா என்ற பெயர் கொண்டு அழைத்தனர்.
இது பாரசீக மொழி பேசும் பகுதியாக இருந்தாலும், சாசானியப் பேரரசின் தொடக்க காலம் தவிர, செலூசியப் பேரரசுக் காலத்துக்கும் அரபு வெற்றிகளுக்கும் இடைப்பட்ட காலத்தில், ஒரு போதும் ஈரானியப் பகுதிகளுடன் அரசியல் அடிப்படையில் இணைக்கப்படவில்லை. ஆறாம் நூற்றாண்டில், சமர்கந்து நகரம் துருக்கிய இனத்தினரின் கொகுதுருக்கி அரசின் கீழிருந்தது.
8 ஆம் நூற்றாண்டின் தொடக்கத்தில் சமர்கந்து நகரம் அரபியரின் கீழ் வந்தது. அப்பாசியக் கலீபகத்தின் ஆட்சியின் கீழ் சமர்கந்து இருந்த வேளை பொ.கா. 751 ஆம் ஆண்டு நிகழ்ந்த தலாசுப் போரில் கைதியாகப் பிடிபட்ட கான் சீன இனத்தினர் இருவரிடமிருந்துதான் அரபியர் காகித உற்பத்தியின் நுணுக்கத்தை அறிந்து கொண்டனர். அதன் காரணமாகவே இசுலாமிய உலகின் முதலாவது காகித ஆலை சமர்கந்தில் நிறுவப்பட வழியேற்பட்டது. அதன் பின்னரே இசுலாமிய உலகெங்கிலும் மட்டுமன்றி ஐரோப்பாவிலும் காகித உற்பத்தியின் நுணுக்கங்கள் தெரிய வரலாயின.
ஆறாம் நூற்றாண்டு முதல் பதின் மூன்றாம் நூற்றாண்டு வரையிலுமான காலப்பகுதியில் இன்றைய சமர்கந்து நகரின் அளவிலும் பார்க்க மக்கட்டொகை கூடியதாயும் அளவிற் பெரியதாயும் இவ்வூர் வளர்ச்சியடைந்தது. 1220 ஆம் ஆண்டு மொங்கோலியப் பேரரசன் செங்கிசு கான் சமர்கந்து நகரின் மீது படையெடுத்து இவ்வூரை அழிப்பதற்கு முற்பட்ட அக்காலப்பகுதியில் சமர்கந்து நகரம் மேலைத் துருக்கியர், இப்பகுதியை இசுலாமிய சமயத்துக்கு மாற்றியோரான அராபியர், பாரசீகரான சாமானியர், கான் அரசினரான துருக்கியர், சல்ஜூக்கியர், காரா கித்தானியர் மற்றும் குவாரிசமியர் ஆகியோரினால் ஆளப்பட்டது. செங்கிசு கான் இவ்வூரை அழித்தபின்னர் இவ்வூரின் மக்கட்டொகையின் மிகச் சிறிய பகுதியொன்றே தப்பிப் பிழைத்தது. அதன் பின்னர் மற்றொரு மங்கோலியரான சகத்தை கான் தன்னுடைய படைக்கு ஊதியம் வழங்குவதற்காக இவ்வூரின் வளங்களைக் கொள்ளையடிக்கும் நோக்குடன் இவ்வூரின் மீது படையெடுத்து அழித்தான். அதன் பின்னர் சமர்கந்து மீண்டும் பழைய நிலைக்குத் திரும்புவதற்குப் பல பத்தாண்டுகள் கழிந்தன.
மார்க்கோ போலோவின் பயணங்கள் என்ற நூலில் மார்க்கோ போலோ பட்டுப் பாதை வழியேயான தன் பயணத்தைக் குறிப்பிடுகையில் சமர்கந்து "ஒரு மிகப் பெரிய ஒளி மயமான நகரம்..." என்று குறிப்பிடுகிறார். சமர்கந்தின் கிறித்தவ ஆலயம் தன் நடுத் தூண் நீக்கப்பட்ட பின்னரும் விழுந்து விடாமல் உறுதியாக நின்றது பற்றியும் அவர் கூறுகிறார்.
14 ஆம் நூற்றாண்டு
சமர்கந்தில் மொங்கோலிய ஆட்சிக்கு எதிரான கலவரமொன்று இங்கு 1365 ஆம் ஆண்டு இடம்பெற்றது.
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1987
தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1987 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 2,000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் 1987 ஆம் ஆண்டிற்கான சிறந்த நூல்கள் மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.
சமர்கந்து
15 ஆம் நூற்றாண்டு
சமர்கந்தில் வாழ்ந்த மிகப் பெரும் வானியலறிஞரான உலுக் பெக் 1424-1429 வரையான காலத்தில் சமர்கந்து வானிலை அவதான நிலையத்தைத் தோற்றுவித்தார். அக்காலத்தில் அதுதான் உலகின் மிகப் பெரிய வானிலை அவதான நிலையமாகத் திகழ்ந்தது. எனினும், மதத் தீவிரவாதிகளால் மேற்படி வானிலை அவதான நிலையம் 1449 ஆம் ஆண்டு அழிக்கப்பட்டது.
புது வரலாறு
1500 ஆம் ஆண்டு உசுபெக்குத் துருக்கியர் சமர்கந்து நகரைக் கைப்பற்றினர். அக்காலப் பகுதியிற்றான் சைபானியர் உசுபெக்கு இனத் தலைவர்களாகத் தோற்றம் பெற்றனர்.
16 ஆம் நூற்றாண்டின் இரண்டாம் காற்பகுதியில், சைபானியர் தம் தலைநகராகப் புகாராவை மாற்றியதுடன் சமர்கந்தின் சிறப்பு குறைவடையத் தொடங்கியது. 1720 ஆம் ஆண்டளவிற் பாரசீக மன்னர் நாதிர் ஷா நிகழ்த்திய தாக்குதலின் பின்னர் இந்நகர் வளம் குன்றியது.
1599 முதல் 1756 வரையான காலப்பகுதியில் சமர்கந்து நகரம் புகாராவின் ஆட்சியாளரான அசுத்தர்கானியர் மரபினரால் ஆளப்பட்டது. அதன் பின்னர் 1756 முதல் 1868 வரையான காலப்பகுதியில் இந்நகரம் புகாராவின் ஆட்சியாளரான அமீர்களான மங்கீத்து மரபினரால் ஆளப்பட்டது.
அதன் பின்னர் 1868 ஆம் ஆண்டு சமர்கந்து நகரின் கோட்டை உருசியர்களால் கைப்பற்றப்பட்டதுடன் இந்நகரம் உருசிய ஆளுகையின் கீழ் வந்தது. அதனைத் தொடர்ந்து 500 பேர் கொண்ட உருசியப் படை ஒரு முற்றுகையைச் சந்தித்தது. அப்போதைய புகாராவின் அமீரின் மூத்த மகனான அப்துல் மலிக் துரா என்பவரால் நிகழ்த்தப்பட்ட அம்முற்றுகை முறியடிக்கப்பட்ட போதிலும் உருசியப் படை பெரும் இழப்புக்களைச் சந்திக்க நேர்ந்தது. அதன் பின்னர் உருசியக் குடியேற்றங்கள் சமர்கந்து பழைய நகரின் மேற்குப் புறமாகச் சரௌசான் ஆற்றின் மருங்கில் ஏற்படுத்தப்பட்டன.
1886 ஆம் ஆண்டு சமர்கந்து நகரம் புதிதாகத் தோற்றுவிக்கப்பட்ட உருசியத் துருக்கிசுத்தான் பெருவட்டத்தின் தலைநகரமாக அமைக்கப்பட்டது. அதன் பின்னர் 1888 ஆம் ஆண்டு இந்நகரினூடு காசுப்பியன்-ஊடு தொடருந்துப் பாதை அமைக்கப்பட்டது. உசுபெக்கு சோவியத்து சமவுடைமைக் குடியரசின் தலைநகரமாக 1925 இல் சமர்கந்து நகரம் மாறியது. அதன் பின்னர் 1930 இல் தாஷ்கந்து நகருக்கு மாற்றப்பட்டது.
வெளித் தொடுப்புகள்
பகுப்பு:ஈரானின் வரலாறு பகுப்பு:உலகப் பாரம்பரியக் களங்கள் பகுப்பு:உசுபெக்கிசுத்தான் பகுப்பு:முன்னாள் தேசிய தலைநகரங்கள்
ரோசனாரா பூந்தோட்டம்
thumb|ரோசனாராவின் கல்லறை -முன் மற்றும் இடது பக்க தோற்றம் thumb|கல்லறையின் உட்பகுதி ரோசனாரா பூந்தோட்டம் (Roshanara Bagh) என்பது தில்லியில் அமைந்துள்ள ரோசனாரா பேகம் நினைவாக முகலாய  கட்டிடக்கலை  மூலம் கட்டப்பட்ட ஒரு கல்லறை ஆகும். இது டெல்லியில் சக்தி நகரில் இருக்கும் டெல்லிப் பல்கலைகழகத்தின் வடக்குப்  பகுதியில் அமைந்திருக்கிறது. இந்தியாவில் இருக்கும் மிகப்பெரிய பூந்தோட்டங்களில் ஒன்று இங்கு அமைக்கப்பட்டுள்ளது. பல்வேறு விதமான தாவரங்களோடு உள்ளே மிகப் பெரிய ஏரி ஒன்று அமைந்துள்ளது.
போக்குவரத்து
தில்லி மெட்ரோ இருப்புப்பாதையில் சிவப்புக்கோட்டு பாதையில் பவுல் பங்கஷ் நிலையம் அருகே அமைந்துள்ளது. தேசிய நெடுஞ்சாலை 1-இல் பெரும் தலைநெடுஞ்சாலையில் அமைந்துள்ளது.
வெளி இணைப்புகள்
பகுப்பு:தில்லி சுற்றுப் பகுதிகள்
மரியான்
மரியான் 2013 இல் வெளிவந்த தமிழ்த்திரைப்படம். வேணு ரவிச்சந்திரன் தயாரிப்பில் பரத் பாலா இயக்கும் இத்திரைப்படத்தில் தனுஷ், பார்வதி மேனன், சலிம் குமார் ஆகியோர் முன்னணி வேடங்களில் நடித்தனர். ஏ.ஆர். ரகுமான் இத்திரைப்படத்திற்கு இசையமைத்திருந்தார். சுடான் நாட்டில் இந்தியத் தொழிலாளிக்கு ஏற்பட்ட சம்பவத்தை அடிப்படையாகக்கொண்டதே இத்திரைப்படம் ஆகும்.
பாடல்கள்
மரியான் திரைப்படத்தின் "நெஞ்சே எழு!" எனும் ஒற்றைப் பாடல் மே 3,2013 அன்று ரேடியோ மிர்ச்சி வானொலி வாயிலாக வெளியிடப்பட்டது.
சான்றுகள்
பகுப்பு:2013 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தனுஷ் நடித்துள்ள திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:ஏ. ஆர். ரகுமான் இசையமைத்த திரைப்படங்கள்
ஆறுபடை வீடு மருத்துவக் கல்லூரி
ஆறுபடை வீடு மருத்துவக்கல்லூரி (Arupadaiveedu Medical College) என்பது விநாயகா மிஷன் பல்கலைக்கழகத்தின் ஒரு உறுப்பினர் கல்லூரி ஆகும்.இது பாண்டிச்சேரியில் உள்ள கிருமம்பாக்கத்தில் உள்ளது
பொதுத்தகவல்கள்
ஆறுபடை மருத்துவக்கல்லூரி அந்தப் பிராந்தியத்திலேயே மூன்றாவது மிக முக்கியமான கல்லூரி ஆகும்.
படிப்புகள்
இந்தக் கல்லூரியில் பல்வேறு விதமான படிப்புகள் உள்ளன. அவ்ற்றுள் எம்.பி.பி.எஸ்.பி.எஸ்.சி (Nursing), பி.எ.எஸ்.எல்.பி (Bachelor of Audiology and Speech-Language Pathology). முதுகலைபடிப்பான எம்.டி.எம்.எஸ் போன்ற     படிப்புகளும் உள்ளன. இந்திய  மருத்துவக்கல்லூரி குழுமத்தின் பாடத்திட்டத்தை பின்பற்றுகின்றனர். ஆறுபடை வீடு மருத்துவக்கல்லூரி என்பது விநாயகா மிஷன் பல்கலைக்கழகத்தின் ஒரு உறுப்பினர் கல்லூரி ஆகும்.ஆங்கிலவழிக்கற்றல் நடைபெறுகிறது.சி.எம்.இ,மற்றும் சி.என்.இ வழக்கமாக நடைபெற்று வருகின்றது. இதன் மூலம் மருத்துவ வல்லுநர்கள் தங்களுடைய திறமைகளை வளர்த்துக்கொள்ளவும்,புதுப்பித்துக்கொள்ளவும் இவை துனை புரிகிறன.
இவை தவிர நூலகம்,ஆய்வகம்,மற்றும் விடுதிகள்,உணவகம்,விளையாட்டு மைதானம்,பொழுதுபோக்கு அமசங்களும் உள்ளன.
வெளிஇணைப்புகள்
பகுப்பு:புதுச்சேரி மருத்துவக் கல்லூரிகள் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
யோவாகீன் காசுதாம்பீது
யோவாகீன் காசுதாம்பீது (Joaquín Gaztambide)என்பவர் ஒரு எசுப்பானிய இசை அமைப்பாளர் ஆவார். இவர் டூடெலா (Tudela) என்னும் இடத்தில் கோயிலின் சேர்ந்திசை இயக்குநர் பால் இரூபில் (Paul Ruble) என்பவரிடம் குரல்பயிற்சி பெறத் தொடங்கினார்.